Author: molnar
Last saved by: labancova

Doložka finančných, ekonomických, environmentálnych vplyvov
a vplyvov na zamestnanosť a podnikateľské prostredie

1. Vyčíslenie odhadu dopadov na verejné financie

Verejné financie budú zabezpečené v rámci prideleného limitu kapitálových výdavkov kapitoly Ministerstva dopravy, pôšt a telekomunikácií SR na príslušné rozpočtové roky. Celkový efekt projektových a stavebných prác a majetkového vyrovnania na verejné financie je 50 697 808 eur, z toho v roku 2010 vo výške 5 827 277 eur, v roku 2011 sa predpokladá vo výške 14 021 754 eur, v roku 2012 vo výške 14 495 773 eur a po roku 2012 vo výške 12 009 286 eur. Porovnanie rozpočtových dôsledkov stavby podľa jednotlivých rokov s návrhom rozpočtu na roky 2010 až 2012 je v nasledujúcej tabuľke. Realizácia stavieb nebude mať vplyv na počty zamestnancov.

Porovnanie rozpočtových dôsledkov stavieb s návrhom rozpočtu na roky 2010 až 2012
EUR
Názov stavby | Preinvestované do 31.12.2009 | Potreba finančných prostriedkov | Spolu
| | 2010 | 2011 | 2012 | po r. 2012 |
I/66 Zámostie, rekonštrukcia mostného objektu 093, Zámostie most 093a | 150 833 | 255 300 | 3 731 256 | | | 4 137 389
I/75 Veľký Krtíš - Pôtor, sanácia | 353 920 | 72 831 | 1 604 617 | 9 346 084 | | 11 377 452
I/65 Kremnica - Kremnické Bane, rekonštrukcia | 311 119 | 88 345 | 2 324 845 | 4 649 689 | 2 324 845 | 9 698 843
I/18 a I/68 Prešov IDS | | 33 000 | 6 273 845 | | | 6 306 845
I/18 a I/68 Prešov námestie mieru, križovatka | 2 655 789 | 1 108 876 | 37 191 | | | 3 801 856
I/50 Handlová - centrum | 760 163 | 4 218 925 | | | | 4 979 088
I/64 Obchvat Prievidza, I. et. 2. st. - MZ v trase budúcej I/64 | 111 894 | 50 000 | 50 000 | 500 000 | 9 684 441 | 10 396 335
Spolu | 4 343 718 | 5 827 277 | 14 021 754 | 14 495 773 | 12 009 286 | 50 697 808
Upravený rozpočet na rok 2010, vrátane presunov finančných prostriedkov z predchádzajúcich rokov a návrh rozpočtu na roky 2011a 2012 za podprogram 05302 Cestná sieť – výstavba a obnova* | | 86 304 187* | 86 304 187* | 86 304 187* | |

* V podprograme 053 02 Cestná sieť - výstavba a obnova je aj prvok 053 02 07 Modernizácia a výstavba ciest I. triedy (opatrenie 5.2 OPD)
	                                                                                                                                                          
Predmetné stavby nebudú mať priamy finančný dopad na rozpočet štátnych fondov, obcí, VÚC a ani sociálnej, resp. zdravotnej poisťovne.

2. Odhad dopadov na obyvateľov, hospodárenie podnikateľskej sféry a iných právnických osôb

Rozvoj cestnej infraštruktúry a jej udržanie v požadovanom technickom stave je všeobecne považovaný ako akcent zlepšujúci kvalitu života obyvateľov, rozvoja hospodárstva a podnikateľských aktivít. Rovnako má význam pre zvyšovanie bezpečnosti cestnej premávky a znižovania priamych i nepriamych nákladov. Neustály rast intenzít dopravy, badateľný zvyšujúcou sa hybnosťou obyvateľstva, ktorá je podmienená rastom aktivít ľudskej činnosti a rastom životnej úrovne, preukazuje záujem o používanie cestnej infraštruktúry. Rozvoj hospodárstva v podstatnej miere ovplyvňuje mobilita podnikateľských subjektov i zamestnancov. Podstatná časť výkonov osobnej aj nákladnej dopravy je realizovaných na cestnej sieti. Predmetné stavby boli navrhované pri rešpektovaní cieľov územnej koncepcie rozvoja Slovenska a koncepcie rozvoja cestnej siete SR.

3. Vyčíslenie odhadu dopadov na životné prostredie

Zvyšovanie kvality cestnej infraštruktúry je priamo alebo nepriamo súčasťou environmentálnych štúdií, keďže jej vylepšovaním sa zlepšujú prevádzkové podmienky jej užívateľov, znižujú sa emisné vplyvy, čo má pozitívne všeobecné dopady. Zákon č. 127/1994 Z. z. o posudzovaní vplyvov na životné prostredie bol pri príprave stavieb dodržaný.

4. Odhad dopadov na zamestnanosť

Priamy nárast ani pokles zamestnanosti realizáciou stavby nepredpokladáme. Nepriamy nárast zamestnanosti môže vzniknúť počas realizácie stavieb u zhotoviteľa stavieb s finančným krytím zo zdrojov zhotoviteľa.

5.  Vplyv na podnikateľské prostredie

Realizácia stavieb bude mať pozitívny dopad na podnikateľské prostredie.
Realizáciou stavby „I/66 Zámostie, rekonštrukcia mostného objektu 093, Zámostie most 093a“ sa odstráni zlý stavebno-technický stav komunikácie a objektov na nej, zvýši sa výkonnosť cestnej komunikácie, plynulosť a najmä bezpečnosť cestnej premávky.
Stavba „I/75 Veľký Krtíš – Pôtor, sanácia“ vykazuje zníženú prevádzkovú spôsobilosť z dôvodu deformácii cestného telesa vplyvom poklesu územia nad dobývacím priestorom Bane Dolina.
Na cestu I. triedy I/68 sa napájajú zberné a obslužné miestne komunikácie prostredníctvom úrovňových križovatiek. Vzhľadom na vysoké dopravné zaťaženie tejto komunikácie s jej negatívnymi dopadmi na životné prostredie dotknutých oblastí mesta v jej okolí je navrhovaná v súlade s Územným plánom mesta Prešov preložka tejto komunikácie mimo zastavané oblasti do trasy Sabinovská – Levočská – Obrancov mieru – Nábrežná komunikácia, až po križovatku ZVL vrátane jej prebudovania na mimoúrovňovú.
Realizáciou stavby „I/65 Kremnica – Kremnické Bane, rekonštrukcia“ sa odstráni zlý stavebno-technický stav komunikácie (nevyhovujúce smerové a výškové vedenie cesty, havarijný stav oporných múrov), zvýši sa výkonnosť cestnej komunikácie, plynulosť a najmä bezpečnosť cestnej premávky. Komunikácia nemá prídavný pruh pre pomalé vozidlá, čo je ďalší z dôvodov rekonštrukcie.
Realizáciou stavby „I/18 a I/68 Prešov IDS“ sa zvýši priepustnosť cesty, jej výkonnosť, plynulosť a najmä bezpečnosť celej cestnej premávky.
Úpravou úrovňovej priesečnej križovatky ciest I/18 a I/68, nachádzajúcej sa na severnom okraji centrálnej mestskej zóny mesta Prešov a križovatky na ulici Vajanského sa má vyriešiť vysoká intenzita vozidiel vstupujúcich do križovatiek, ktoré vedú k neustálemu vytváraniu dopravných kongescií prevažne na ul. Sabinovskej, ul. Duklianskej a na ul. Vajanského.
	V dôsledku narastajúcej intenzity tak motorovej, ako aj pešej dopravy cesta I/50 ako prieťah negatívne ovplyvňuje kvalitu života v meste Handlová, hlavne v úseku Námestia baníkov. Vybudovaním obchvatu a odklonením celej vonkajšej dopravy mimo centrálnu oblasť mesta Handlová, dôjde k zvýšeniu plynulosti, bezpečnosti dopravy a zníženiu negatívnych vplyvov dopravy na životné prostredie v mieste existujúcej cesty.
Cieľom realizácie stavby „I/64 Obchvat Prievidza, I. et., 2. st. – MZ v trase budúcej I/64“ je vylúčiť z centra mesta ťažkú tranzitnú dopravu, zvýšiť plynulosť a bezpečnosť dopravy a znížiť negatívne vplyvy dopravy na životné prostredie.